Video Phone

Video Phone on yhdysvaltalaisen laulaja Beyoncén kappale hänen kolmannelta studioalbumilta "I Am... Sasha Fierce" (2008). Kappaleen kirjoitti ja tuotti Beyoncé, Shondrae Crawford, Angela Beyincé ja Sean Garrett. Kappale julkaistiin albumin kahdeksantena singlenä 22. syyskuuta 2009. Pidennetty versio, jossa vierailee yhdysvaltalaislaulaja Lady Gaga julkaistiin 17. marraskuuta 2009.
Taustaa ja sävellys.
”Video Phone” -kappaleen albumiversion kirjoittivat Beyoncé, Shondrae Crawford, Angela Beyincé ja Sean Garrett ja remix-versiossa myös Lady Gaga. Sen tuottivat Bangladesh, The Pen ja Beyoncé. Aluksi ”Video Phone” lähetettiin Yhdysvaltojen urbaanin nykymusiikin radiokanaville 22. syyskuuta 2009. Lokakuussa 2009 "Life &amp; Style" -lehti kertoi, että Beyoncé ja poplaulaja Lady Gaga työskentelisivät yhdessä kappaleen remix-version parissa. Remixissä Beyoncé ja Gaga vuorottelevat säkeistöissä toistensa kanssa. Lady Gagan kanssa tehty remix sisällytettiin "I Am... Sasha Fierce" -albumin vuoden 2009 deluxe-versioon.
”Video Phone” on crunk-tyylinen kappale. Sheetmusicplus.com -sivustolla julkaistujen nuottien mukaan kappale on sävelletty nelijakoiseen tahtilajiin ja sen tempo on 79 iskua minuutissa Es-mollissa. Kappaleen sanoitus on yksinkertainen ja Beyoncé ja Gaga päästävät huokauksia sekä ähkäisyjä laulaessaan. Yahoo!:n Chris Willman sanoi, että sanat juhlistavat ”Skype-seksiä ja esityksen pitämistä miehelle, jonka tapasit juuri klubilla.”
Vastaanotto.
Kappale sai ristiriitaisia arvioita. "The Guardian" -lehden Alexis Petridis vertasi kappaletta ”Diva” -kappaleeseen ja totesi, että ”Video Phone” on lähes yhtä outo, mutta paljon parempi. "PopMattersin" Colin McGuire kirjoitti, että ”'Video Phone' on niin seksikäs, että melkein tuntuu epämukavalta ajatella, että Beyoncé kuuntelisi tätä isänsä läsnä ollessa”. "Slant" -lehden Sal Cinquemani kommentoi, että kappale päättää albumin äkisti. "The Phoenix" -lehden Daniel Brockman huomautti, että kappale oli ”rohkea” artistilta kuten Beyoncé. Negatiivisen arvion antoi "The Sydney Morning Herald" -lehden Bernard Zuel, joka kuvaili kappaletta ”kamalaksi”.
Yhteistyöversion osalta BBC Radio 1:n Fraser McAlpine arvioi kappaleen negatiivisesti ja kirjoitti: ”Joka tapauksessa tämä tuo minut ”Video Phoneen” – ja mikä ihme on Gagan rooli tässä kappaleessa? Tiedän, ettei Beyoncén fanit pidä tästä, mutta en voi olla ajattelematta, että tässä tapauksessa kyse on ’jos et voi voittaa heitä, liity heihin’. [...] Niin luonnostaan loistavalle artistille kuin Beyoncé (joka on parempi laulaja kuin Gaga ja Rihanna yhteensä), ehkä hänen pitäisi lopettaa liika yrittäminen ja tehdä sitä, missä hän on parhaimmillaan, eli laulaa oikeita kappaleita.” "The New York Timesin" Jon Caramanica kommentoi, että ”Video Phone” ja ”Telephone” ”lupasivat uuden suunnan, mutta kaikki mitä Beyoncé teki, oli näyttää, että hän voi päihittää Gagan omassa pelissään, ja palasi sitten mukavuusalueelleen.” MTV:n Kyle Andersonin mielestä ”Gaga katosi hieman sekaan” ”Video Phone” -kappaleessa. Digital Spy -sivuston David Balls antoi remix-versiolle negatiivisen arvion, arvosanana kaksi viidestä tähdestä.
Menestys.
”Video Phone” debytoi Yhdysvaltain Hot R&amp;B/Hip-Hop Songs -listan sijalla 70 ja nousi parhaimmillaan sijalle 37. "I Am... Sasha Fierce" -albumista tuli ensimmäinen 2000-luvulla julkaistu albumi, jonka seitsemän kappaletta oli päässyt kyseiselle listalle: ”Single Ladies (Put a Ring on It)”, ”If I Were a Boy”, ”Diva”, ”Halo”, ”Ego”, ”Sweet Dreams” ja ”Video Phone”. Viikolla, joka päättyi 12. joulukuuta 2009 kappaleen pidennetty versio debytoi Billboard Hot 100 -listan sijalla 65 digitaalisten latausten myötä. Nielsen SoundScanin mukaan kappaleen eri versioita oli myyty yhteensä 287 000 kappaletta kesäkuuhun 2010 mennessä.
Australiassa kappale debytoi singlelistan sijalla 89 ja oli parhaimmilaan sijalla 66. Remix-versio debytoi listan sijalla 40 ja oli parhaimmillaan sijalla 31. Iso-Britanniassa alkuperäinen versio debytoi singlelistan sijalla 91 ja oli parhaimmillaan sijalla 58.
Kappaleet.
Yhdysvaltain ja Iso-Britannian CD-single
Kansainvälinen latausbundle
Iso-Britannian remix latausbundle